สรุปบทความเรื่อง ยาเคลือบกระเพาะอาหาร ให้หน่อย
ยาเคลือบกระเพาะอาหาร ยาเคลือบกระเพาะ (Tip of Stomach-lining protector) ยารักษาโรค (Pharmaceutical drug) ข้อปฏิบัติพื้นฐานในการใช้ยาทุกชนิด ยาลดกรดชนิดน้ำแขวนตะกอน (Antacid Suspension) ยาอลัมมิล (Alum milk) แผลเปบติค (Peptic ulcer) แผลในกระเพาะอาหาร (Gastric ulcer) กระเพาะอาหารอักเสบ (Gastritis) ลำไส้อักเสบ (Enterocolitis) ยาเคลือบกระเพาะอาหาร (Stomach-lining protector) หรือเรียกกันย่อๆว่า ‘ยาเคลือบกระเพาะ ยากลุ่มนี้คือยาที่ช่วยเพิ่มประสิทธิภาพของเยื่อบุทางเดินอาหาร โดยการเคลือบอยู่บนผิวของเยื่อบุฯนั้น จึงลดโอกาสที่เยื่อบุฯจะสัมผัสกรดจากกระเพาะอาหาร จึงช่วยลดอาการจากการอักเสบหรือจากแผลในกระเพาะอาหารได้ นอกจากนั้นยังช่วยลดโอกาสเกิดการอักเสบและหรือการเกิดแผลของเยื่อบุฯที่อาจเกิดจากกรดในกระเพาะอาหารได้ ในที่นี้ขอยกตัวอย่างยาเคลือบกระเพาะอาหารที่นิยมใช้กันคือ ยาซูคราลเฟต (Sucralfate) ยานี้ออกฤทธิ์โดยจะไปเคลือบเยื่อบุกระเพาะอาหารและหรือลำไส้ที่อักเสบและหรือเป็นแผล จึงป้องกันไม่ให้กรดสัมผัสเนื้อเยื่อที่อักเสบและหรือที่เป็นแผลนั้น ยานี้แตกต่างจากยาลดกรด ตรงที่ยานี้ไม่มีฤทธิ์ในการลดกรด แต่จะทำหน้าที่เคลือบเยื่อบุฯอย่างเดียวและเกาะติดที่เนื้อเยื่อบุฯได้ดีกว่าและเกาะติดได้เป็นเวลานานกว่ายาลดกรด ก. รูปแบบยาที่มีจำหน่าย ยานี้มีรูปแบบการจำหน่ายเป็นยาน้ำแขวนตะกอนและยาเม็ด ได้แก่ยาชื่อการค้าคือ อัลซานิค Ulsa nic อัลซีเฟต Ulcefate ซูเครต เจล (Sucrate gel) ข. ผลข้างเคียงจากการใช้ยา ผลข้างเคียงจากยานี้เช่น ท้องผูก ปวดท้อง ซึ่งลดผลข้างเคียงดังกล่าวโดยกินอาหารที่มีกากใย เช่น ผลไม้และดื่มน้ำตามมากๆ ค. ข้อบ่งใช้ ใช้รักษาโรคกระเพาะอาหารอักเสบ และอาการปวดท้องจากโรคกระเพาะอาหารอักเสบ และหรือ ลำไส้อักเสบ ง. ข้อควรระวังในการใช้ยา ยานี้มีส่วนผสมของเกลืออลูมิเนียม (Aluminium salt ) จึงควรระวังการใช้ในผู้ป่วยโรคไต ระวังการใช้ยาในสตรีตั้งครรภ์หรือให้นมบุตร ยานี้รบกวนการดูดซึมยากันชัก ยาฆ่าเชื้อยาปฏิชีวนะ เช่น เตตร้าซัยคลีน (Tetracycline) ไซโปรฟล๊อคซาซิน (Ciprofloxacin) ดังนั้น ก่อนใช้ยานี้จึงควรแจ้งให้แพทย์และหรือเภสัชกรทราบ ว่ากำลังใช้ยาอะไรอยู่ หมายเหตุ ยากลุ่มนี้สามารถหาซื้อได้ตามร้านขายยาทั่วไป สามารถหาซื้อทานเองได้ แต่ก็ควรปรึกษาแพทย์และหรือเภสัชกรประจำร้านขายยาก่อนซื้อยา เนื่องจากยานี้มีผลข้างเคียงดังกล่าว เมื่อซื้อยานี้มารับประทานเองแล้ว อาการไม่ดีขึ้นหรือไม่ทุเลาในระยะเวลาประมาณ 7 - 10 วัน ควรไปพบแพทย์ไปโรงพยาบาล เพื่อตรวจวินิจฉัยหาสาเหตุ เพื่อได้รับการรักษาที่เหมาะสม แต่ถ้าใช้ยานี้แล้วอาการเลวลงก็ควรพบแพทย์ไปโรงพยาบาลโดยไม่ต้องรอ
ยาเคลือบกระเพาะอาหาร คือยาที่ช่วยเพิ่มประสิทธิภาพของเยื่อบุทางเดินอาหาร ช่วยลดโอกาสที่เยื่อบุฯจะสัมผัสกรดจากกระเพาะอาหาร ลดการอักเสบหรือแผล ลดโอกาสเกิดการอักเสบและหรือการเกิดแผลของเยื่อบุฯที่อาจเกิดจากกรดในกระเพาะอาหารได้ ยาเคลือบกระเพาะอาหารที่นิยมใช้ คือ ยาซูคราลเฟต (Sucralfate) ออกฤทธิ์โดยจะไปเคลือบเยื่อบุกระเพาะอาหารและลำไส้ที่อักเสบหรือเป็นแผล ป้องกันไม่ให้กรดสัมผัสเนื้อเยื่อที่อักเสบหรือแผล ยานี้ไม่มีฤทธิ์ในการลดกรด มีจำหน่ายเป็นยาน้ำแขวนตะกอนและยาเม็ด ชื่อการค้าคือ อัลซานิค (Ulsa nic) อัลซีเฟต (Ulcefate) ซูเครต เจล (Sucrate gel) ผลข้างเคียงจากการใช้ยา เช่น ท้องผูก ปวดท้อง ยามีส่วนผสมของเกลืออลูมิเนียม ควรระวังการใช้ในผู้ป่วยโรคไต สตรีตั้งครรภ์หรือให้นมบุตร ยานี้รบกวนการดูดซึมยากันชัก ยาฆ่าเชื้อยาปฏิชีวนะ เช่น เตตร้าซัยคลีน Tetracycline ไซโปรฟล๊อคซาซิน Ciprofloxacin
ก่อนใช้ยานี้ควรปรึกษาแพทย์หรือเภสัชกร เนื่องจากยามีผลข้างเคียง หากซื้อมากินเองแล้วอาการไม่ดีขึ้น ควรไปพบแพทย์เพื่อตรวจหาสาเหตุ และรับการรักษาที่เหมาะสม
12.อายุรศาสตร์ (อายุรศาสตร์) - Internal Medicine,17.เภสัชวิทยา Pharmacology